En hy sê: Dit is die goddeloosheid. En hy het haar binne-in die efa teruggewerp en die looddeksel op die opening daarvan gegooi. (Sagaria 5:8 AFR53)
Die dinge maak ons baie keer moedeloos, maar u moet weet dat die Here nie magteloos hierteen staan nie.
Die Here laat dit net tot op 'n punt toe. Dan gryp die Here in sy kerk in, en Hy suiwer die kerk van al die kwaad wat daarin is.
Mens sou nie verwag het dat 'n volk wat so swaar beproef was soos hulle, nog so uittartend sou wees met sondes soos hierdie nie. Daarom laat die Here Sagaria twee visioene sien:
U moet egter goed oplet: Die Here verwyder nie gelowiges wat stry teen die sonde nie - al doen hulleself ook sonde nie.
Daarby word die magteloosheid van die mense ook nog hier beskryf: Hulle kan hulleself nie eers help nie.
Daarom hierdie naggesigte: Die Here preek vir hulle en vir ons dat Hy self 'n vloek oor die sondaars uitspreek, en dan die sonde onder sy volk uit verwyder.
Sagaria het skaars die wetboek by hom gesien verbyvlieg, of hy sien 'n vrou in 'n efa. Dis 'n merkwaardige naggesig.
Dit was die grootste maat waarmee hulle gemeet het (Die Bybel praat wel van 'n gomer, wat groter is, maar dit was nie prakties in gebruik nie).
Die efa wat Sagaria gesien het in die gesig was seker groter as die gewone een, sodat dit groot genoeg kon wees dat 'n vrou daarin kon.
Miskien is dit nou vir u vreemd dat die Bybel hier 'n vrou gebruik om die sondes mee uit te beeld. Die beeld sluit nogal aan by ander beelde wat in die Ou Testament voorkom.
Dikwels word 'n volk se sondes voorgestel as 'n vrou wat haar man verlaat (dink maar aan Hosea wat juis met 'n hoervrou moes gaan trou om hom hierdie dinge te laat verstaan).
As ons hierdie naggesig lees, en ons lees die eerste keer van die vrou in die efa, dan lyk dit so onskuldig. Maar die saak is eintlik baie ernstig, want die Here wil iets met 'n sekere dringendheid onder die volk se aandag bring:
Die efa sluit daarby aan. Hulle gebruik elke dag die efa. En omdat hulle daagliks die efa hanteer, sien niemand enige kwaad daarin nie.
So bekruip die goddeloosheid jou! Die duiwel maak jou so gewoond aan sonde, dat jy dit later saam doen, sonder dat jy besef dis verkeerd!
En sommer die gevolg daarvan ook: die toorn van die Here. Dit is die vlieënde boekrol wat oor die land gaan.
Sy as vrou is met haar sagte liggaam magteloos teenoor die krag van die engel wat sterk en manlik is.
Verder leer hierdie twee gesigte dat God self sy kerk gaan heilig maak. Hoe gaan dit gebeur? Kyk na die naggesig: Meteens verander die tafereel.
Hulle tel die efa op en dra dit met sy inhoud ver deur die lug. Hulle bestemming is die land Sinear.
Sinear is die land van Nimrod. Die Bybel skryf van hom dat hy die eerste man was wat begin het om 'n geweldenaar te wees. Die eerste diktator.
Sinear is ook die land waarvan Jesaja skryf dat die oorblyfsel van God se volk hier vrygekoop sal word.
Ons lees daar dat sy dronk is van die bloed van die heiliges, en van die bloed van die getuies van die Here Jesus Christus.
Die Lam sal hulle oorwin, want Hy is die Here van die Here en die Koning van die konings. En die wat saam met Hom is, is geroepe en getrou.
Al hierdie dinge sluit pragtig aan by ons teks en sy prediking. God bring die goddeloosheid waar dit hoort. In 'n plek buite sy kerk.
Met sy wederkoms gaan die heiliging van die kerk voltooi wees, en dan gaan God self daarna in sy kerk woon.
In daardie tyd gaan die kerk vir ewig so volmaak wees dat geen sonde meer daarin gevind word nie, omdat Jesus die sonde en die mag van die sonde, saam met die duiwel en die dood oorwin het.
Dit word in hierdie naggesig vertel met die vrou wat verseël word in die efa, en weggeneem word na die plek waar die duiwel hoort.
Die Here Jesus Christus het die duiwel beslissend verslaan aan die kruis, maar die Here wou die duiwel nie toe al verdelg nie. Dit doen Hy eers met sy wederkoms.
Hy laat ons deur God se Woord besef dat die sonde en die ongeregtigheid onder die kerk uitgeroei gaan word.
Hy leer ons onder andere dat die einde van die dae so boos sal wees as gevolg van die sonde dat die Here die dae korter gaan maak, terwille van die wat dan nog glo. (Dis ons tyd, en dis ons wat daar vermaan word!).
Is ons seker ons verstaan die Bybel altyd reg? Verstaan ons die lewe? Besef ons wanneer ons foute maak, dat ons daarmee die Here se wet reëlreg oortree!
Ons het 'n groot verantwoordelikheid om die Drie-Enige God te heilig. Anders gaan ons doodgewoon deel wees van die verbanning wanneer die kerk gesuiwer word deur die Here.